वेल्लोर में क्रिश्चियन मेडिकल कॉलेज के पूर्व प्रिंसिपल और महामारी के विशेषज्ञ डॉ. जयप्रकाश मुलियिल कहते हैं, ''भारत में टीकाकरण नियामित नहीं है." मसलन, रुबेला को लें. ''इससे दुनिया का सबसे वाहियात रोग होता है्य्य जो खसरे जैसा है लेकिन बहुत हल्का और अस्थायी है. वे बताते हैं, ''लेकिन अगर यह आपको प्रजनन की उम्र में हुआ और आप गर्भवती हैं, तो बच्चा विकृतियों के साथ पैदा होगा." भारत में हर सात साल पर रुबेला का प्रकोप होता था. हर कोई संक्रमित होता था और सबने प्रतिरोधी क्षमता विकसित कर ली. वे बताते हैं कि शहरों में निजी क्षेत्र की कंपनियां जब मीजल्स-मम्स-रुबेला (एमएमआर) का टीका लेकर आईं तब स्थितियां बदलने लगीं. फिर रुबेला का प्रकोप विलंबित होने लगा और सीधे शहरी क्षेत्रों में बच्चे पैदा करने की उम्र वाली गरीब महिलाओं पर इसने हमला करना शुरू किया, जिससे जन्मजात विकृतियां पैदा होने लगीं. लंबे समय तक सरकार ने इस टीके का विरोध किया लेकिन आज यह नियमित टीकाकरण कार्यक्रम का अंग बन चुका है. मुलियिल कहते हैं, ''कायदे से नहीं किया गया तो टीकाकारण नुक्सान पहुंचा सकता है. इसके लिए सलाह और निर्देश जारी करने वाली एक इकाई की जरूरत होगी. एनटीएजीआइ को दरअसल इसी उद्देश्य से बनाया गया था."